**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

\_\_ \_\_\_\_\_\_\_\_\_\_\_\_\_\_\_\_ 2023 թվականի N - Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ ՍԵՊՏԵՄԲԵՐԻ 22-Ի N 982-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

-------------------------------------------------------------------------------------------------------

Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները ինչպես նաև ՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2016 թվականի սեպտեմբերի 22-ի «Հայաստանի Հանրապետության կառավարության 2011 թվականի փետրվարի 10-ի N 168-Ն որոշման մեջ լրացում և փոփոխություն կատարելու, ավիափոխադրման ծառայությունների գնման գործընթացի կազմակերպման առանձնահատկություններն ու ավիաընկերությունների գնառաջարկների միջև ընտրության չափորոշիչներ կիրառելու կարգը հաստատելու և որոնողական էլեկտրոնային հարթակի օպերատոր ճանաչելու մասին» N 982-Ն որոշման (այսուհետ՝ Որոշում) մեջ կատարել հետևյալ լրացումներն ու փոփոխությունները․

1. Որոշման 1-ին պարբերությունը շարադրել հետևյալ նոր խմբագրությամբ․

«Ղեկավարվելով «Գնումների մասին» Հայաստանի Հանրապետության օրենքի 5-րդ հոդվածի 1-ին մասի 1-ին և 6-րդ կետերով, Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված կարգի 3-րդ կետով և հաշվի առնելով Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված կարգի 23-րդ կետի 4-րդ ենթակետի ցանկի 19-րդ կետի հիման վրա կատարվող գնումների գործընթացի առանձնահատկությունները՝ Հայաստանի Հանրապետության կառավարությունը ***որոշում է.***»

1. Որոշման 1-ին կետը ճանաչել ուժը կորցրած,
2. Որոշման 2-րդ կետում «ավիափոխադրումների ծառայությունների» բառերը փոխարինել «ավիատոմսերի» բառով,
3. Որոշման 3-րդ կետում «ավիափոխադրումների ծառայությունների գնման համար որոնողական էլեկտրոնային հարթակի» բառերը փոխարինել «ավիատոմսերի գնման էլեկտրոնային համակարգի» բառերով։

2. Որոշման Հավելվածը շարադրել հետևյալ նոր խմբագրությամբ․

**«ԱՎԻԱՏՈՄՍԵՐԻ ԳՆՄԱՆ ԳՈՐԾԸՆԹԱՑԻ ԿԱԶՄԱԿԵՐՊՄԱՆ ԱՌԱՆՁՆԱՀԱՏԿՈՒԹՅՈՒՆՆԵՐԸ ԵՎ ԱՎԻԱԸՆԿԵՐՈՒԹՅՈՒՆՆԵՐԻ ԳՆԱՌԱՋԱՐԿՆԵՐԻ ՄԻՋԵՎ ԸՆՏՐՈՒԹՅԱՆ ՉԱՓՈՐՈՇԻՉՆԵՐ ԿԻՐԱՌԵԼՈՒ ԿԱՐԳԸ**

**I. ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով սահմանվում են «Գնումների մասին» Հայաստանի Հանրապետության օրենքի 2-րդ հոդվածի 1-ին մասի 1)-ին կետի ա), գ), դ), ե), զ), է) ենթակետերով պատվիրատու հանդիսացող անձանց գործուղումների ընթացքում կանոնավոր չվերթով ավիատոմսերի գնման գործընթացի կազմակերպման առանձնահատկությունները և ավիաընկերությունների գնառաջարկների միջև ընտրության չափորոշիչների կիրառման կարգը։ Ընդ որում, ավիատոմսի գնման գործընթացի համար գնահատող հանձնաժողով չի ձևավորվում։
2. Ավիատոմսը պետք է ամրագրվի Հայաստանի Հանրապետության կառավարության կողմից նշանակված օպերատորի կողմից սպասարկվող www.govtravel.am ինտերնետային հասցեում զետեղված՝ ավիատոմսերի գնման էլեկտրոնային համակարգի (այսուհետ՝ համակարգ) միջոցով։
3. Համակարգը դա օպերատորի կողմից պատվիրատուների համար ավիատոմսերի ձեռքբերման նպատակով օպերատորի սերվերային տիրույթում գործող ու վերահսկվող միջավայրն է, որը ներառում է ավիատոմսերի ամրագրման ու դուրսգրման հարթակը, հաղորդակցման միջոցները (համակարգի զրուցարան, էլեկտրոնային փոստ և ավիատոմսեր ձեռք բերելու նպատակով պատվիրատուի և օպերատորի միջև կնքված պայմանագրով /այսուհետ՝ պայմանագիր/ հաստատված այլ միջոցներ), նյութերի արխիվավորումը, գործիքակազմերը։
4. Պատվիրատուն համակարգ մուտք է գործում ՀՀ կառավարության 2017 թվականի մայիսի 25-ի N 572-Ն որոշմամբ սահմանված՝ անձի խիստ նույնականացման գործիքակազմի կիրառմամբ։
5. Ավիատոմսերի ամրագրում կատարելիս՝ ավիատոմսերը ձեռք են բերվում կանոնավոր ավիափոխադրումներ իրականացնող ցանկացած երկրում գրանցված ավիաընկերությունից՝ բացառությամբ Թուրքիայում, Ադրբեջանում և Պակիստանում գրանցված ավիաընկերությունների:
6. Ավիատոմսի որոնումը դա գործուղման նպատակով մեկ կամ ավելի անձանց համար ավիատոմսերի ելակետային տվյալների հիման վրա տեղեկատվության ստացումն է համակարգում պատվիրատուի ունեցած միջերեսի միջոցով, իսկ համակարգի հասանելիությունը կասեցված լինելու դեպքում՝ համակարգի այլ գործիքներով՝ պատվիրատուի էլեկտրոնային փոստի և օպերատորի պաշտոնական էլեկտրոնային փոստերի միջոցով, որոնք սահմանված են պայմանագրով։
7. Ավիատոմսերի ելակետային տվյալներն են.

1) ուղևորի անուն ազգանուն (լատինատառ)

2) ուղևորի անձնագրային տվյալներ

3) գործող էլեկտրոնային փոստի հասցե

4) մեկնման վայր (քաղաք), անհրաժեշտության դեպքում` կոնկրետ օդանավակայան

5) ժամանման վայր (քաղաք), անհրաժեշտության դեպքում` կոնկրետ օդանավակայան

6) մեկնման ամսաթիվ (այդ թվում՝ ժամային միջակայք)

7) ժամանման ամսաթիվ (այդ թվում՝ ժամային միջակայք)

1. Մինչ ավիատոմսի որոնում կատարելը պատվիրատուն պետք է համակարգում ներբեռնի տվյալ ավիատոմսի որոնման համար հիմք հանդիսացող համապատասխան փաստաթուղթը, իսկ այդպիսին չլինելու դեպքում՝ համակարգում ապահովում է Պատվիրատուի ղեկավարի համաձայնությունը՝ համաձայն ձև N 1-ի։
2. Ավիատոմսի նվազագույն արժեքը, դա պատվիրատուի կողմից համակարգում ունեցած իր միջերեսում ելակետային տվյալների ներմուծման արդյունքում համակարգից ինքնաշխատ ճանապարհով գեներացված ավիատոմսի արժեքներից նվազագույնն է կամ օպերատորի կողմից համակարգի այլ գործիքակազմով տրամադրված ավիատոմսի արժեքը։
3. Տնտեսապես շահավետ ավիատոմսը, դա պատվիրատուի կողմից ելակետային տվյալների հիման համակարգում գեներացված նվազագույն գնով ավիատոմսն է կամ նվազագույն գնից ավելի բարձր արժեք ունեցող ավիատոմսը, որը ձեռք է բերվել սույն կարգի 3-րդ բաժնի կանոններից առնվազն մեկի կիրառմամբ։

Տնտեսապես շահավետ ավիատոմս է համարվում նաև օպերատորի կողմից համակարգի էլեկտրոնային հաղորդակցության ցանկացած եղանակով ներկայացված գնային առաջարկը, եթե համակարգը ինքնաշխատ տարբերակով չի ապահովել համապատասխան ավիատոմս։ Այդ դեպքում օպերատորը պարտավոր է համակարգ վերբեռնել պատվիրատուի հետ էլեկտրոնային փոստի միջոցով հաղորդագրության նյութը։

1. Հարթակի անհասանելի լինելու դեպքում, ավիատոմսի հրատապ ձեռքբերում կատարելու համար, պատվիրատուն ավիատոմսի վերաբերյալ ելակետային տվյալները պետք է ուղարկի օպերատորի էլեկտրոնային փոստին, որը ամրագրված է պայմանագրում։
2. Հարթակում անհրաժեշտ չափորոշիչներով ավիատոմս չլինելու դեպքում, պատվիրատուն պետք է համակարգի զրուցարանի միջոցով դիմի օպերատորին՝ մեկնաբանություն ստանալու համար։
3. Ելնելով աշխատանքային անհրաժեշտությունից կամ այլ հիմնավոր և ողջամիտ պատճառի առաջացման դեպքում արդեն իսկ գնված ավիատոմսի պայմանների ժամկետի փոփոխությունների կամ չեղարկումների հետ կապված բոլոր իրավահարաբերությունները կարգավորվում են օպերատորի հետ կնքված պայմանագրի դրույթներով՝ հաշվի առնելով տվյալ ավիափոխադրողի կողմից սահմանված ավիատոմսի սակագնային դասի պայմանները և սահմանափակումները։ Դրա հետևանքով առաջացող ֆինանսական կորուստները հիմնավորելու համար անհրաժեշտ են նման փոփոխության կամ չեղարկման համար պատվիրատուի կողմից հավաքագրված ողջամիտ ապացույցներ, փաստաթղթեր և պատշաճ պատճառաբանված գրավոր եզրակացություն:
4. Ավիատոմսի փոփոխության կամ չեղարկման դեպքում պատվիրատուն պարտավոր է հավաքագրված ողջամիտ ապացույցները, փաստաթղթերը և պատշաճ պատճառաբանված գրավոր եզրակացությունը պատշաճ էլեկտրոնային ստորագրությամբ ստորագրված կամ ստորագրած ու սքանավորած (արտապատկերած) փաստաթղթերը 3 աշխատանքային օրվա ընթացքում վերբեռնել համակարգ։
5. Պատվիրատուների կողմից առանց սակագնային դասերի սահմանափակումների թույլատրվում է ավիատոմսեր ֆինանսավորել Ազգային անվտանգության խորհրդի անդամ հանդիսացող անձանց համար, իսկ այլ անձանց դեպքում՝ միայն սույն կարգով սահմանված ուղենիշներից թույլատրելի շեղումների և բացառությունների կիրառման կանոններով սահմանված դեպքերում:
6. Օպերատորը պետք է ապահովի պատվիրատուի կողմից համակարգում ավիատոմսի որոնման և դուրսգրման, դրանց վերաբերելի գործողությունների արդյունքների պահպանումը։
7. Պատվիրատուն պարտավոր է համակարգ վերբեռնել ավիատոմսերի ձեռքբերման հիմնավորող բոլոր փաստաթղթերը և ապահովել դրանց բնօրինակների պահպանումը։
8. Սույն կարգի պահանջների կատարման նկատմամբ հսկողությունն իրականացնում է պատվիրատուի ղեկավարը:
9. Պատվիրատուի կողմից համակարգում գնված ավիատոմսերի և դրան վերաբերելի վերբեռնված տեղեկատվությունը՝ հաշվետվությունները, հրամանները, զեկուցագրերը և այլ փաստաթղթերը Oպերատորի կողմից պահպանվում են տասը տարի ժամկետով։
10. Օպերատորը www.govtravel.am ինտերնետային կայքում պետք է ապահովի հասանելիություն համապատասխան մարմիններին ըստ օրենսդրության սահմանված կարգի։
11. Սույն որոշման իմաստով Լիազոր մարմին է հանդիսանում Վարչապետի աշխատակազմը։

**II. ԱՎԻԱՏՈՄՍԵՐԻ ԳՆՄԱՆ ԵՎ ԱՄՐԱԳՐՈՒՄՆԵՐԻ ԻՐԱԿԱՆԱՑՄԱՆ ԸՆԹԱՑԱԿԱՐԳԸ**

1. Ավիատոմսեր ձեռք բերելու նպատակով պատվիրատուներն օպերատորի հետ կնքում են համապատասխան պայմանագիր, որի պայմանները զետեղված են www.govtravel.am ինտերնետային կայքում: Պայմանագրի համաձայն օպերատորը հանդիսանում է համակարգն սպասարկող օպերատոր, փոխադրում իրականացնող ավիաընկերությունների գործակալ կամ ենթագործակալ, ավիատոմսերի ձեռքբերման օնլայն հարթակներից, ավիատոմսերի GDS, BSP և այլ ինքնաշխատ հարթակներից մատակարար:
2. Օպերատորի կողմից գանձվող միջնորդավճարը համարվում է ծառայության համար վճար, կազմում է ավիատոմսի արժեքի 3 տոկոսի չափով։
3. Համակարգում բոլոր տեսակի որոնումները և ամրագրումները, որպես կանոն, պատվիրատուների կողմից պետք է կատարվեն ինքնուրույն՝ համաձայն համակարգի օգտագործման հրահանգների և օպերատորի հետ կնքված պայմանագրի պայմանների:
4. Տեխնիկական կամ ժամանակային բնույթի սահմանափակումների առաջացման դեպքում պատվիրատուներն ավիատոմսերի ամրագրման նպատակով պետք է դիմեն օպերատորին՝ պայմանագրով հաստատված էլեկտրոնային հաղորդակցության եղանակով։
5. Տեխնիկական կամ ժամանակային բնույթի սահմանափակումների շարքին են դասվում, մասնավորապես, հետևյալ հնարավոր դեպքերը՝

1) պլանավորված մեկնման ժամանակից մնացել է 72 ժամից կարճ ժամանակ, և համակարգը թույլ չի տալիս ավտոմատ հաստատել ամրագրումը.

2) նախատեսվում է փոքրահասակների, ուղևորների հետ համապատասխան բեռի (երաժշտական գործիք և այլն), կենդանիների տեղափոխման համար ավիատոմսերի կամ հավելյալ ծառայության (գնացքի տոմս և այլն) գնում.

3) հարթակի աշխատանքը կասեցված է

**III. ՏՆՏԵՍԱՊԵՍ ՇԱՀԱՎԵՏ ԱՎԻԱՏՈՄՍԻ ԸՆՏՐՈՒԹՅՈՒՆԸ**

29․ Պատվիրատուի կողմից համակարգում ելակետային տվյալների հիման վրա կատարված որոնման արդյունքում նվազագույն գնից տարբերվող ավիատոմսը համարվում է տնտեսապես շահավետ, եթե կիրառելի են սույն կարգով սահմանված կանոններից առնվազն մեկը.

1. **Ուղեբեռի ավելացման կանոնը**

Այն դեպքում, երբ պատվիրատուի ելակետային տվյալների հիման վրա համակարգում առկա նվազագույն արժեքով ավիատոմսը չունի ուղեբեռ, պատվիրատուն կարող է կիրառել «**Ուղեբեռի ավելացման կանոնը**»՝ զրուցարանի միջոցով դիմելով օպերատորին ուղեբեռ ավելացնելու հայտով։

1. **ուղիղ չվերթի կանոնը**

Այն դեպքում, երբ համակարգում տվյալ պահին որոնում կատարելիս առկա է ուղիղ չվերթով մեկ այլ ավիատոմս, որի արժեքը չի գերազանցում տվյալ պահին համակարգում նվազագույն արժեք ունեցող ավիատոմսի արժեքի 40 տոկոսը, ապա թույլատրելի է համարվում այդպիսի ուղիղ չվերթով ավիատոմսի ձեռքբերումը։

3)**առավելագույն տարանցիկ ժամանակի կանոնը**

Այն դեպքում, երբ համակարգում տվյալ պահին որոնում կատարելիս առկա կանոններին համապատասխանող բոլոր ավիափոխադրումներով նախատեսվում է տարանցիկ կանգառ՝ ավելի քան 4 ժամով, ապա թույլատրվում է ձեռք բերել 4 ժամից պակաս տարանցիկ կանգառ նախատեսող ավիափոխադրման ավիատոմս, եթե այն չի գերազանցում տվյալ պահին համակարգում նվազագույն արժեք ունեցող ավիատոմսի արժեքը՝ մինչև 25 տոկոսի չափով:

4)**առավելագույն տարանցիկ կանգառների կանոնը**

Այն դեպքում, երբ, համակարգում տվյալ պահին որոնում կատարելիս, ընտրության ընդհանուր չափորոշիչներին համապատասխանող և առկա բոլոր ավիափոխադրումները նախատեսում են միայն երկուսից ավելի տարանցիկ կանգառ, ապա թույլատրվում է ձեռք բերել մեկ տարանցիկ կանգառով ավիափոխադրման ավիատոմս, եթե այն չի գերազանցում տվյալ պահին համակարգում նվազագույն արժեք ունեցող ավիատոմսի արժեքը՝ մինչև 25 տոկոսի չափով:

**IV ԲԱՑԱՌԻԿ ԴԵՊՔԻ ԿԱՆՈՆԻ ԿԻՐԱՌՈՒՄ**

30․ Այն դեպքում, երբ պատվիրատուն ամրագրում ու ձեռք է բերում իր կողմից ելակետային տվյալների հիման վրա համակարգում առաջարկված ավիատոմսերից այն ավիատոմսը, որը չի համապատասխանում սույն կարգի տնտեսապես շահավետ ավիատոմսի ձեռքբերման կանոններին, պարտավոր է ավիատոմսը ձեռքբերելուց անմիջապես առաջ վերբեռնել համակարգ պատվիրատուի ղեկավարի համաձայնությունը՝ համաձայն Հավելված 2-ի՝ «Բացառիկ դեպքի կանոն կիրառելու» վերաբերյալ։

31․ Պատվիրատուն պարտավոր է ապահովել «Բացառիկ դեպքի կանոնի» կիրառման հիմքերի բնօրինակների պահպանությունը, դրանց սքանավորած և/կամ էլեկտրոնային պատշաճ ստորագրված օրինակները վերբեռնել համակարգ՝ ավիատոմսը ձեռքբերելուց հետո 1 աշխատանքային օրվա ընթացքում։

32․ Օպերատորը պետք է ապահովի «բացառիկ դեպքի կանոնի» կիրառմամբ ձեռքբերված ավիատոմսերի հաշվառում ու առանձին հաշվետվության գեներացում։

***Ձև N 1***

Համաձայնություն ավիատոմսի որոնում և ամրագրում կատարելու վերաբերյալ

Սույնով ես՝ \_\_\_\_\_\_\_\_\_\_\_\_\_\_\_\_\_\_\_\_\_\_\_ հավաստում եմ, որ գործուղման կազմակերպման նպատակով ավիատոմսեր որոնելու և ձեռքբերելու համար առկա է ավիատոմս ձեռքբերելու պահանջ հետևյալ ելակետային տվյալներով՝

1.

2.

..

|  |  |  |
| --- | --- | --- |
| Ստորագրությունը \_\_\_\_\_\_\_\_\_\_\_\_\_\_\_\_\_\_ |  | Ամսաթիվը \_\_\_\_\_\_\_\_\_\_\_\_\_\_\_\_\_  (օրը/ամիսը/տարեթիվը) |

***Ձև N 2***

Համաձայնություն

«Բացառիկ դեպքի կանոն կիրառելու մասին»

Սույնով ես՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, հանդիսանալով \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_պատվիրատուի ղեկավար, հավաստում եմ, որ գործուղման ապահովման նպատակով ավիատոմսի ձեռքբերումը անհրաժեշտ է կատարել «Բացառիկ դեպքի կանոնի» կիրառմամբ հետևյալ ելակետային տվյալներ ունեցող ուղևորների համար.

1.

2.

..

Առկա են հիմնավորող փաստաթղթեր (զեկուցագրեր, գրություններ և այլն)։

|  |  |  |
| --- | --- | --- |
| Ստորագրությունը \_\_\_\_\_\_\_\_\_\_\_\_\_\_\_\_\_\_ |  | Ամսաթիվը \_\_\_\_\_\_\_\_\_\_\_\_\_\_\_\_\_»  (օրը/ամիսը/տարեթիվը) |

4. Սույն որոշումն ուժի մեջ է մտնում պաշտոնական հրապարակումից վաթսուն օր հետո: